CELEX: 32005R2171
Language: ro
Date: 2005-12-23
Title: Regulamentul (CE) nr. 2171/2005 al Comisiei din 23 decembrie 2005 privind clasificarea anumitor mărfuri în Nomenclatura Combinată

Anunţ juridic important

|

32005R2171

Official Journal L 346 , 29/12/2005 P. 0007 - 0009

		20051223Regulamentul (CE) nr. 2171/2005 al Comisieidin 23 decembrie 2005privind clasificarea anumitor mărfuri în Nomenclatura CombinatăCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun [1], în special articolul 9 alineatul (1) litera (a),întrucât:(1) Pentru a asigura aplicarea uniformă a Nomenclaturii Combinate anexate la Regulamentul (CEE) nr. 2658/87, este necesar să fie adoptate dispoziții privind clasificarea mărfurilor prevăzute de anexa la prezentul regulament.(2) Regulamentul (CEE) nr. 2658/87 stabilește regulile generale de interpretare a Nomenclaturii Combinate. Aceste reguli se aplică, de asemenea, oricărei alte nomenclaturi care se bazează pe aceasta, chiar parțial sau adăugând subdiviziuni la aceasta, și care se stabilește prin reglementări comunitare specifice, în vederea aplicării unor măsuri tarifare sau de altă natură, în cadrul comerțului cu mărfuri.(3) În temeiul regulilor generale menționate anterior, mărfurile descrise în coloana 1 din tabelul anexat la prezentul regulament trebuie încadrate la codurile NC corespunzătoare, indicate în coloana 2, în conformitate cu explicațiile indicate în coloana 3 din tabelul în cauză.(4) Ar trebui ca informațiile tarifare obligatorii emise de autoritățile vamale ale statelor membre în ceea ce privește clasificarea mărfurilor în Nomenclatura Combinată și care nu sunt conforme cu drepturile stabilite prin prezentul regulament să poată fi în continuare invocate de către titularul acestora, pe parcursul unei perioade de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar [2].(5) Măsurile prevăzute de prezentul regulament sunt conforme cu avizul Comitetului Codului Vamal,ADOPTĂ PREZENTUL REGULAMENT:Articolul 1Mărfurile descrise în coloana 1 din tabelul anexat trebuie încadrate în Nomenclatura Combinată la codurile NC corespunzătoare, indicate în coloana 2 a tabelului menționat anterior.Articolul 2Informațiile tarifare obligatorii emise de autoritățile vamale ale statelor membre care nu sunt conforme cu drepturile stabilite prin prezentul regulament pot fi în continuare invocate, în conformitate cu dispozițiile articolului 12 alineatul (6) din Regulamentul (CEE) nr. 2913/92, pe parcursul unei perioade de trei luni.Articolul 3Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 23 decembrie 2005.Pentru ComisieLászló KovácsMembru al Comisiei[1] JO L 256, 7.9.1987, p. 1. Regulament, astfel cum a fost modificat ultima dată prin Regulamentul (CE) nr. 1719/2005 al Comisiei (JO L 286, 28.10.2005, p. 1).[2] JO L 302, 19.10.1992, p. 1. Regulament, astfel cum a fost modificat ultima dată prin Regulamentul (CE) nr. 648/2005 al Parlamentului European și al Consiliului (JO L 117, 4.5.2005, p. 13).--------------------------------------------------20051223ANEXĂDescrierea mărfurilor | Clasificare (cod NC) | Explicație |(1) | (2) | (3) |1.Monitor color cu afișaj cu cristale lichide (LCD), având o diagonală a ecranului de 38,1 cm (15″) și dimensiuni complete de 34,5 (L) × 35,3 (Î) × 16,5 (A) cm (format 5:4) și următoarele caracteristici:rezoluție maximă de 1024 × 768 pixeli la 75 Hz;dimensiune pixeli: 0,279 mm.Aparatul este dotat doar cu o interfață mini D-sub de 15 pini.Este conceput pentru a fi utilizat numai împreună cu un articol care intră sub incidența poziției 8471. | 84716080 | Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 5.B de la capitolul 84 și cu textul codurilor 8471, 847160 și 84716080 din NC. Produsul nu poate fi încadrat la poziția 8531, deoarece nu are ca funcție furnizarea unei indicații vizuale în scop de semnalizare (a se vedea notele explicative ale Sistemului Armonizat privind poziția 8531 litera D). Acest monitor este conceput să primească semnalele emise de unitatea centrală a unui sistem automat de prelucrare a informațiilor. Aparatul poate reproduce, de asemenea, semnale video și audio. Cu toate acestea, ținând seama de dimensiunea sa și de capacitatea sa limitată de a primi semnale emise de o altă sursă decât de o mașină automată de prelucrare a informațiilor prin intermediul unui card fără funcție de prelucrare a semnalului video, este considerat ca fiind utilizat exclusiv sau în principal într-un sistem automat de prelucrare a informațiilor. |2.Monitor color cu afișaj cu cristale lichide (LCD), având o diagonală a ecranului de 50,8 cm (20″) și dimensiuni complete de 47,1 (L) × 40,4 (Î) × 17,4 (A) cm (format 16:10) și următoarele caracteristici:definiție monitor: 100 dpi;dimensiune pixeli: 0,25 mm;rezoluție maximă de 1680 × 1050 pixeli;lățime de bandă fixă de 120 MHz.Aparatul este conceput pentru realizarea de grafice complexe (sisteme CAD/CAM), precum și pentru montaj și producție de filme video.Aparatul este dotat cu o interfață digitală vizuală (DVI) care îi permite să afișeze semnale emise de o mașină automată de prelucrare a informațiilor prin intermediul unui card grafic capabil să prelucreze semnale video (pentru montajul și producția de filme video, de exemplu).Acest monitor permite, de asemenea, afișarea de texte, de foi de calcul, de prezentări etc. | 85282190 | Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu notele 5.B și 5.E de la capitolul 84 și cu textul codurilor 8528, 852821 și 85282190 din Nomenclatura Combinată. Se exclude clasificarea la subpoziția 847160, deoarece monitorul nu este de tipul utilizat exclusiv sau în principal într-un sistem automat de prelucrare a informațiilor (a se vedea nota 5.B de la capitolul 84). Aparatul nu poate fi clasificat la poziția 8531, deoarece nu are ca funcție furnizarea unei indicații vizuale în scop de semnalizare (a se vedea notele explicative ale Sistemului Armonizat privind poziția 8531 litera D). Acest aparat este utilizat la afișarea de semnale video pentru realizarea de grafice, precum și pentru montajul și producția de filme video într-un sistem CAD/CAM sau într-un sistem de montaj video (a se vedea nota 5.E de la capitolul 84). |3.Monitor color cu afișaj cu cristale lichide (LCD), având o diagonală a ecranului de 54 cm (21″) și dimensiuni complete de 46,7 (L) × 39,1 (Î) × 20 (A) cm (format 4:3) și următoarele caracteristici:rezoluție maximă de 1600 × 1200 pixeli la 60 Hz;dimensiune pixeli: 0,27 mm.Aparatul este dotat cu interfețele următoare:mini D-sub 15 pini;DVI-D;DVI-I;intrare și ieșire audio.Aparatul poate afișa semnale provenind de la diferite surse, cum ar fi un sistem de televiziune în circuit închis, un lector DVD, un aparat de înregistrare video cu bandă sau o mașină automată de prelucrare a informațiilor. | 85282190 | Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 5 de la capitolul 84 și cu textul codurilor 8528, 852821 și 85282190 din Nomenclatura Combinată. Se exclude clasificarea la subpoziția 847160, deoarece monitorul nu este de tipul utilizat exclusiv sau în principal într-un sistem automat de prelucrare a informațiilor (a se vedea nota 5 de la capitolul 84), având în vedere faptul că poate afișa semnale emise de diferite surse. De asemenea, aparatul nu poate fi clasificat la poziția 8531, deoarece nu are ca funcție furnizarea unei indicații vizuale în scopul semnalizării (a se vedea notele explicative ale Sistemului Armonizat privind poziția 8531 litera D). |4.Monitor color cu afișaj cu cristale lichide (LCD), având o diagonală a ecranului de 76 cm (30″) și dimensiuni complete de 71 (L) × 45 (Î) × 11 (A) cm (format 15:9) și următoarele caracteristici:rezoluție maximă de 1024 × 768 pixeli;dimensiune pixeli: 0,50 mm.Aparatul este dotat cu interfețele următoare:15-pin mini DIN;BNC;4-pin mini DIN;RS 232 C;DVI-D;stereo și PC audio.Aparatul poate afișa semnale provenind de la diferite surse, cum ar fi un sistem de televiziune în circuit închis, un lector DVD, un aparat de înregistrare video cu bandă sau o mașină automată de prelucrare a informațiilor. | 85282190 | Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 5 de la capitolul 84 și cu textul codurilor 8528, 852821 și 85282190 din Nomenclatura Combinată. Se exclude clasificarea la subpoziția 847160, deoarece monitorul nu este de tipul utilizat exclusiv sau în principal într-un sistem automat de prelucrare a informațiilor (a se vedea nota 5 de la capitolul 84), având în vedere faptul că poate afișa semnale emise de diferite surse. De asemenea, aparatul nu poate fi încadrat la poziția 8531, deoarece nu are ca funcție furnizarea unei indicații vizuale în scopul semnalizării (a se vedea notele explicative ale Sistemului Armonizat privind poziția 8531 litera D). |--------------------------------------------------